A close up of a logo

Description automatically generated

**Tikslui pasiekti – greičiau ir efektyviau: pristatyti nauji išmanieji „Garmin“ treniruočių pagalbininkai**

**„Garmin“ pristato pažangius sporto įrenginius profesionalams: „HRM 600“ širdies ritmo matuoklį bei „Forerunner 570“ ir „Forerunner 970“ išmaniuosius laikrodžius. Šie naujos kartos įrenginiai sukurti sportininkams, siekiantiems dar aukštesnių rezultatų – jie užtikrina tikslius realaus laiko duomenis, siūlo pažangias treniruočių ir sveikatos stebėsenos funkcijas. Ryškūs AMOLED ekranai, įkraunamos baterijos, naujos įžvalgos bei integruoti išmanūs elementai leidžia dar efektyviau treniruotis ir pasiekti geriausią sportinę formą.**

„Nuolat ieškome būdų, kaip padėti sportininkams treniruotis išmaniau ir siekti geresnių rezultatų, todėl „HRM 600“, „Forerunner 570“ ir „Forerunner 970“ sukurti tam, kad naudotojai galėtų stebėti tikslius duomenis realiuoju laiku ir treniruotis dar efektyviau. Nesvarbu, ar siekiate naujo asmeninio rekordo, ar ruošiatės artėjančioms varžyboms – šie išmanieji įrenginiai sukurti tam, kad palaikytų jus kiekviename žingsnyje“, – sako „Garmin“ pardavimų ir rinkodaros vadovas Baltijos šalyse Dmitrijs Lisicins.

**Išsamūs duomenys nenaudojant išmanaus laikrodžio**

Naujasis „HRM 600“ modelis pasižymi dar pažangesne bėgimo dinamikos analize – jame integruota nauja funkcija, leidžianti stebėti žingsnio lėtėjimą. Taip pat širdies ritmo matuoklis matuoja žingsnio ilgį, vertikalų svyravimą ir kontakto su žeme trukmę, taip padedant tiksliau įvertinti ir patobulinti savo bėgimo techniką bei efektyvumą.

„Treniruočių metu sportininkai gali stebėti savo kūno parametrus net tada, kai neturi galimybės dėvėti išmaniojo laikrodžio. Baterija veikia iki 2 mėnesių be įkrovimo, o vieno mygtuko paspaudimu pažadinamas įrenginys ir LED lemputė užtikrina sklandų kasdienį naudojimą“, – teigia D. Lisicins.

„HRM 600“ skirtas ne tik tiksliai matuoti širdies ritmą, bet ir užtikrinti maksimalų patogumą bei universalumą įvairiose treniruočių situacijose. Įrenginys realiuoju laiku perduoda širdies ritmo ir širdies dažnio kintamumo (ŠDK) duomenis į naudojamus „Garmin“ laikrodžius, „Edge“ dviračių kompiuterius, treniruoklius bei „Garmin Connect“ ar „Tacx Training“ programėles. Todėl net nedėvint laikrodžio galima sekti žingsnius, sudegintas kalorijas, širdies ritmą ir aktyvumo minutes – visa tai vėliau sinchronizuojama su „Garmin Connect“, kad informacija būtų pasiekiama visuose įrenginiuose.

Treniruotėse prietaisas fiksuoja tempą ir atstumą bėgant uždarose erdvėse ar ant bėgimo takelio, taip pat širdies ritmą plaukimo metu. Reguliuojamo dydžio dirželis (XS-S ir M-XL) tinka skirtingiems kūno tipams, o dėl nuimamo modulio jį galima lengvai prižiūrėti – skalbti skalbimo mašinoje.

**Padės analizuoti treniruotės rezultatus**

„Forerunner 570“ išmanusis laikrodis skirtas analizuoti ištvermę bei stebėti duomenis, siekiant geriausių rezultatų. Pasak D. Lisicins, tiek kuriant dizainą, tiek diegiant funkcijas, išskirtinis dėmesys buvo skiriamas galimybei naudotis laikrodžiu net ir ekstremaliomis sąlygomis.

„Laikrodis pateikia išsamias našumo įžvalgas – nuo bėgimo ištvermės ribos, padedančios įvertinti krūvio poveikį organizmui ir planuoti treniruočių savaitę, iki bėgimo efektyvumo rodiklių. „Forerunner 570“ taip pat matuoja žingsnio greičio mažėjimą, atskleidžiantį, kiek sportininkas sulėtėja kiekvieno žingsnio metu. Be to, naudotojai gali pasinaudoti „EKG“ programėle, kuri padeda aptikti galimus prieširdžių virpėjimo požymius“, – pasakoja D. Lisicins.

Jis priduria, kad safyro lęšis ir titano korpusas užtikrina atsparumą įbrėžimams, o LED žibintuvėlis leidžia reguliuoti apšvietimą, todėl treniruotis galima net ir esant prastam matomumui. Taip pat vartotojai gali rinktis iš dviejų skirtingų laikrodžio dydžių – 42 mm bei 47 mm skersmens.

**„Forerunner 970“ – asmeninių rekordų palydovas**

47 mm skersmens „Forerunner 970“ išmanusis laikrodis sukurtas sportininkams, siekiantiems nuolat gerinti savo asmeninius rezultatus. Tai pažangesnė „Forerunner 570“ versija, papildyta integruota žemėlapių sudarymo funkcija, kuri leidžia laisvai judėti tiek miesto gatvėmis, tiek miško takais, o baterija be įkrovimo veikia iki 15 dienų.

Prieš treniruotę naudotojai gali susikurti maršrutą „Garmin Connect“ programėlėje ir taip matyti aiškius nurodymus laikrodyje. Naujojo įrenginio funkcionalumas leidžia žygiuojant nustatyti norimą atstumą ir gauti rekomenduojamus maršrutus.

„Garmin“ širdies ritmo monitorių, „HRM 600“, galima įsigyti jau dabar, o naujos kartos išmanieji laikrodžiai „Forerunner 570“ ir „Forerunner 970“ prekyboje pasirodys gegužės 21 d.

**Apie „Garmin International, Inc.“**: „Garmin International, Inc.“ yra „Garmin Ltd.“ (NYSE: GRMN) dukterinė įmonė. „Garmin Ltd.“ yra registruota Šveicarijoje, o pagrindinės jos dukterinės įmonės įsikūrusios Jungtinėse Amerikos Valstijose, Taivane ir Jungtinėje Karalystėje. „Garmin“ ir „Edge“ yra registruotieji prekių ženklai, o „Tacx Training“ yra „Garmin Ltd.“ arba jos dukterinių įmonių prekių ženklas.

Visi kiti prekių ženklai, produktų pavadinimai, įmonių pavadinimai, prekių ir paslaugų ženklai priklauso jų teisėtiems savininkams. Visos teisės saugomos.

**Pranešimas apie perspektyvinius teiginius:**

Šis pranešimas apima perspektyvinius teiginius apie „Garmin Ltd.“ ir jos veiklą. Tokie teiginiai grindžiami vadovybės dabartiniais lūkesčiais. Šiame pranešime aptarti perspektyviniai įvykiai ir aplinkybės gali neįvykti, o realūs rezultatai gali reikšmingai skirtis dėl žinomų ir nežinomų rizikos veiksnių bei neapibrėžtumų, turinčių įtakos „Garmin“, įskaitant, bet neapsiribojant, rizikos veiksniais, išvardytais 2023 m. gruodžio 30 d. metinėje ataskaitoje „Form 10-K“, kurią „Garmin“ pateikė Vertybinių popierių ir biržų komisijai (bylos numeris 0001-411180). Šios ataskaitos kopiją galima rasti adresu <http://www.garmin.com/aboutGarmin/invRelations/finReports.html>

Joks perspektyvinis teiginys nėra garantuotas. Perspektyviniai teiginiai atspindi tik jų paskelbimo datą, o „Garmin“ neprisiima įsipareigojimo viešai atnaujinti ar tikslinti jokio perspektyvinio teiginio, nesvarbu, ar tai būtų padaryta gavus naujos informacijos, dėl ateities įvykių ar kitų priežasčių.

**Daugiau informacijos:**

Kamilė Augėnaitė  
Projektų vadovė  
Komunikacijos agentūra co:agency  
Tel. +370 6 114 2737  
[kamile.a@cogency.lt](mailto:kamile.a@cogency.lt)